钦定古今图书集成/明伦汇编/氏族典/第399卷 > 《廖用贤尚友录》 > 史宪忠
## 钦定古今图书集成/明伦汇编/氏族典/第399卷 > 《廖用贤尚友录》 > 史宪忠

按《唐书史孝章传》：“宪诚弟宪忠，字元贞，少为魏牙门
将。田弘正讨齐、蔡，尝为先锋，阅三十战，中流矢，酣斗
不解，由是著名。宪诚表为贝州刺史。魏乱，奔京师，加
累检校右散骑常侍、陇州刺史。会昌中，拜泾原节度
使。宪忠疏泾于隍，积缗钱十万，粟百万斛，戍人宜之，
又徙朔方。宪忠廉俭少所欲，所至莫不怀德。累封北海县子，检校尚书左仆射，兼金吾大将军。以病自丐，
改左龙武统军。卒，年七十一，赠司空。